stanford-oval/wikipedia huggingface dataset:
Simpsonit (5. tuotantokausi)
Jaksoluettelo > Bartista tulee suosittu (Bart Gets Famous)

Bartin luokka käy luokkaretkellä pahvilaatikkotehtaassa. Bart kyllästyy kiertokäyntiin ja pakenee naapurissa olevaan TV-yhtiöön. Siellä hän onnistuu pääsemään Hassu-klovnin apulaiseksi tuomalla tälle donitsin. Työ on kuitenkin kaikkea muuta kuin hauskaa. Niinpä Bart päättääkin jo lähteä, kun Hassu tarvitsee tätä ohjelmassaan statistiksi. Bart kuitenkin tuhoaa vahingossa lavasteet ja toteaa yleisölle nopeasti: "I didn't do it!" eli "En se minä ollut!" Tuon lausahduksen takia Bartista tulee julkkis, ja hän saavuttaa suuren suosion. Villitys kuitenkin lopahtaa yhtä nopeasti kuin alkoikin, sillä lopulta sutkautus ei ole enää hauska. Jakson lopussa sarjan tekijät vitsailevat tällä, sillä he laittavat hahmot sanomaan suurimman osan vakiohokemistaan peräkkäin. (Näitä ovat muun muassa Homerin ”D'oh!”, Margen ”Hhrrmmmm...”, Bartin ”¡Ay Caramba!”, Nelsonin ”Ha-ha!” ja johtaja Burnsin ”Excellent!” – Lisa yrittää lanseerata oman hokeman ”If anyone asks, I'll be in my room...”)
Jaksossa nähdään ensi kerran pormestarin vaimo Martha Quimby.
Jaksoluettelo > Homer ja Apu (Homer and Apu)

Homer ostaa Kwik-e-Martista pilaantunutta kinkkua sekä katkarapuja ja joutuu sairaalaan. Lisan ehdotuksesta Homer valittaa kuluttajaviranomaisille, ja Apu saa potkut. Korvaukseksi Homer ottaa Apun luokseen asumaan. Simpsonit huomaavat pian, että Apu kaipaa kauppaansa enemmän kuin mitään maailmassa, joten Homer ja Apu matkustavat Intiaan hankkimaan Apun työpaikkaa takaisin. He löytävät suuren gurun, joka lupaa vastauksen kolmeen kysymykseen. Homer tuhlaa ne kysymällä "Oletko sinä suuri guru?", "Sinäkö?" ja "Ihanko varmasti?" eikä Apu saa työtään takaisin. Kotiin palattuaan Apu kuitenkin päättää marssia Kwik-e-Martiin ja vaatii työtään takaisin. Sijaisena toiminut leffatähti James Woods on tympääntynyt kauppiaana olemiseen ja niinpä hän luovuttaa paikan Apulle heti.
Jaksoluettelo > Lisa Leijonamieli (Lisa vs. Malibu Stacy)

Uusi puhuva Malibu Stacy tulee kauppoihin ja kaikki ryntäävät ostamaan sen. Myös Lisa ostaa nuken, mutta on hyvin pettynyt siihen, koska Lisan mielestä nuken puheet ovat liian seksistisiä. Yksi nuken repliikeistä on: ”Älä minulta kysy, olen vain tyttö!” Lisa aikoo valittaa suoraan Malibu Stacyn perustajalle (Kathleen Turner), missä hän onnistuukin. Yhdessä he tekevät Lisalle oman nuken, Lisa Leijonamielen, joka on huomattavasti tasa-arvotietoisempikuin Malibu Stacyt. Kun nukke pääsee myyntiin ja kaikki tytöt (sekä Smithers) ovat juoksemassa ostamaan sitä, työntää kaupan myyjä tyttöjen eteen kärryn täynnä Malibu Stacy -nukkeja, joilla on uusi hattu. Ainoastaan yksi tyttö ehti ostaa Lisa Leijonamieli -nuken, mutta Lisa on siihenkin tyytyväinen.
Jaksossa nähdään ensi kerran vitsihahmo tohtori Kolossus.
Jaksoluettelo > Homerin paras ystävä (Homer Loves Flanders)

Homer haluaa päästä katsomaan jalkapallo-ottelua mutta ei onnistu saamaan lippua. Sen sijaan Flanders voittaa liput otteluun ja ottaa Homerin mukaansa. Naapureista tulee pian ystävykset, eikä Homer puhu muusta kuin Flandersista. Kuitenkin hän alkaa puuttua Flandersin elämään liian paljon, ja lopulta Flanders lähtee pakomatkalle. Muu Springfieldin väki pitää Nediä kateellisena ja halveksuu tämän käytöstä. Kirkossa Flandersin hermot kuitenkin pettävät, ja hän haukkuu Homerin pystyyn. Homer kuitenkin pitää Flandersin puolesta puolustuspuheen. Jakson lopussa kaikki on kuitenkin taas ennallaan, ja Homer vihaa jälleen Flandersia kuten ennenkin.
Jaksoluettelo > Bart saa elefantin (Bart Gets an Elephant)

Bart osallistuu radion tietokilpailuun, jossa on palkintona joko rahaa tai pilailupalkinto. Bart valitsee pilailupalkinnon, joka on juontajien vitsinä heittämä elefantti. Kun Bart ei saakaan valitsemaansa palkintoa, hän alkaa ärsyttää radion henkilökuntaa toistamalla joka paikassa hokemaa "Missä on elefanttini?" Lopulta kanavan tuottajat ärsyyntyvät ja hankkivat Bartille oikean elefantin. Bart antaa tälle nimeksi Stampy (eli Tallari). Elefantin ruokintakustannukset kuitenkin ajavat Simpsonit lähes vararikon partaalle, ja lopulta he vievät Tallarin eläintensuojelualueelle.
Jaksossa nähdään ensi kerran Cletus Spuckler.
Jaksoluettelo > Burnsin perillinen (Burn’s Heir)

Burns on vähällä hukkua kylpyammeeseen, ja hän tajuaa kuolevansa joskus. Niinpä hän julistaa kilpailun siitä, kuka pääsee hänen perillisekseen. Myös Bart ja Lisa osallistuvat, mutta kukaan osallistujista ei miellytä Burnsia. Bart suuttuu ja kostoksi rikkoo Burnsin omaisuutta. Tämä ei ole koskaan nähnyt moista äkeyttä, ja iloissaan hän nimittää Bartin perijäkseen. Bart alkaa pikkuhiljaa viettää yhä enemmän ja enemmän aikaa Burnsin kartanossa, sillä hän saa tehdä siellä mitä haluaa. Burns jopa palkkaa näyttelijöitä esittämään Simpsoneita, jotka muka eivät enää kaipaa Bartia. Lopulta Burns asettaa Bartin tulikokeeseen: Bartin tulee antaa potkut isälleen. Bart ei kuitenkaan kykene tähän vaan luopuu perintöoikeudestaan ja palaa kotiinsa.
Jaksoluettelo > Ikävä rehtoria (Sweet Seymour Skinner's Baadasssss Song)

Bart tuo kouluun näytille Simpsonien koiran Pukin pikku apurin. Bart vie koiran      siivouskomeroon mutta koira alkaa juoksennella ilmanvaihtokanavassa. Seymour Skinner lähettää talonmies Willien etsimään koiraa. Kun tarkastaja näkee Pukin pikku apurin ilmanvaihtokanavassa, Skinner saa potkut. Bart ystävystyy työttömän Seymourin kanssa ja auttaa häntä saamaan työpaikan takaisin.
Jaksossa nähdään ensimmäisen kerran ravintoloitsija Luigi Risotto, yksikulmakarvainen Gerald-vauva, Ned Flandersin vanhemmat (vain takaumassa) ja Leopold.
Tämä on sarjan sadas jakso.
Jaksoluettelo > Poika joka tiesi liikaa (The Boy Who Knew Too Much)

Bart lintsaa koulusta. Paetessaan rehtoria Bart päätyy pormestari Quimbyn veljenpojan syntymäpäiväjuhliin. Siellä Bart piiloutuu keittiöön ja näkee ainoana todistajana, kuinka tarjoilija loukkaantuu vakavasti. Kaikki syyttävät Quimbyn veljenpoikaa pahoinpitelystä, sillä hän moitti tarjoilijaa tämän ranskalaisen korostuksen takia. Bart potee omantunnontuskia, sillä jos hän paljastaisi tämän syyttömäksi, hän tunnustaisi samalla lintsanneensa koulusta. Lopulta hän kuitenkin suostuu todistamaan, ja rehtori antaa hänelle viisi kuukautta jälki-istuntoa.
Jaksoluettelo > Lady Bouvierin rakastaja (Lady Bouvier’s Lover)

Sekä Abraham Simpson että johtaja Burns ihastuvat Margen äitiin. Burns on jo viemässä häntä vihille, kun Abraham syöksyy paikalle. Margen äiti tiuskaisee, ettei hän mene naimisiin kummankaan kosijan kanssa, ja  Abraham ryöstää morsiamen kuin elokuvassa Miehuuskoe.
Jaksoluettelo > Onnistuneen avioliiton salaisuudet (Secrets of a Successful Marriage)

Homer ryhtyy opettajaksi, mutta hän ei keksi luokalleen mitään sanottavaa. Kun ihmiset ovat jo lähdössä pois kurssilta, hän epätoivoissaan alkaa kertoa näille Margen intiimejä salaisuuksia. Marge suuttuu tästä niin paljon, että heittää Homerin ulos kotoa. Homer muuttaa asumaan Bartin puumajaan ja on jo seuraavana päivänä hulluuden partaalla. Marge kuitenkin leppyy ja päästää Homerin lopulta takaisin kotiinsa.
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Tadeusz Mazowiecki

| Tadeusz Mazowiecki |
| --- | --- |

Puolan pääministeri
 24. elokuuta 1989 – 4. tammikuuta 1991  
Presidentti:  Wojciech Jaruzelski   Lech Wałęsa
Varapääministeri:  Leszek Balcerowicz Czesław Janicki Jan Janowski Czesław Kiszczak
Edeltäjä:  Czesław Kiszczak
Seuraaja:  Jan Krzysztof Bielecki
Henkilötiedot
Syntynyt: 18. huhtikuuta 1927 Płock, Puola
Kuollut: 28. lokakuuta 2013 (86 vuotta) Varsova, Puola
Tiedot
Puolue:  Demokraattinen unioni
 Nimikirjoitus
Tadeusz Mazowiecki (18. huhtikuuta 1927 Płock – 28. lokakuuta 2013 Varsova) oli Puolan ja samalla koko Itäblokin ensimmäinen[lähde? ] ei-kommunistinen pääministeri toisen maailmansodan jälkeen sekä yksi puolalaisen Solidaarisuus-liikkeen johtajista. Hänet tunnettiin poliittisen uransa ohella kirjailijana ja toimittajana.
Elämä

Mazowiecki oli lähtöisin puolalaisesta aatelisperheestä. Vuosina 1945–1955 hän oli katolis-kommunistisen PAX-liikkeen jäsen, mistä hänet kuitenkin erotettiin sisäisten ristiriitojen vuoksi. Samaan aikaan 1953–1955 hän oli myös katolisen Wrocławski Tygodnik Katolicki -lehden päätoimittaja. Tämän jälkeen vuonna 1957 hän oli yksi Puolan katolisen intelligentsiaklubin perustajista, ja vuonna 1958 Mazowiecki perusti kuukausittaisen Wiez-lehden, jonka päätoimittajana hän myös toimi. Vuosina 1961–1972 hän oli Puolan parlamentissa (Sejm) Katolisen puolueen kansanedustajana.
Puolan vuoden 1970 protestien jälkeen Mazowiecki perusti komitean selvittämään verilöylynselvennä syylliset, ja kun häntä vuonna 1976 kiellettiin osallistumasta parlamenttivaaleihin, hän liittyi oppositioon. Vuodesta 1981 Mazowiecki oli Solidaarisuus-liikkeen viikoittaisen aikakauslehden (Tygodnik Solidarność) päätoimittaja ja saman vuoden joulukuussa hänet pidätettiin ja vangittiin. Mazowiecki vapautettiin 23. joulukuuta 1982.
Vuonna 1987 Mazowiecki vietti vuoden ulkomailla, minä aikana hän oli yhteydessä poliitikkojen ja ammattiyhdistysten edustajien kanssa. Puolaan palattuaan hän oli aktiivinen kommunistisen Puolan hallituksen ja Solidaarisuus-liikkeen välillä sovitun ns. Puolan pyöreän pöydän sopimuksen järjestelyissä. Tämän sopimuksen myötä suurimmalta osin vapaat vaalit pystyttiin järjestämään 4. kesäkuuta 1989, joissa Solidaarisuus-liike nousi historialliseen voittoon. 17. elokuuta 1989 Puolan valtionpäämies Wojciech Jaruzelski suostui Lech Wałęsan pyyntöön nimittää Puolan seuraava pääministeri Solidaarisuus-liikkeen piiristä. Wałęsa valitsi kandidaatiksi Mazowieckin ja 21. elokuuta 1989 Jaruzelski nimitti hänet pääministerikandidaatiksi. Kolme päivää myöhemmin Sejmin äänestettyä Mazowieckistä tuli Puolan ensimmäinen ei-kommunistinen pääministeri moniin vuosikymmeniin.
Aiheesta muualla

Tadeusz Mazowieckin muistokirjoitus Helsingin Sanomissa (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Puolan kolmannen tasavallan pääministerit (1989–)
Tadeusz Mazowiecki
Jan Krzysztof Bielecki
Jan Olszewski
Waldemar Pawlak
Hanna Suchocka
Waldemar Pawlak
Józef Oleksy
Włodzimierz Cimoszewicz
Jerzy Buzek
Leszek Miller
Marek Belka
Kazimierz Marcinkiewicz
Jarosław Kaczyński
Donald Tusk
Ewa Kopacz
Beata Szydło
Mateusz Morawiecki
Donald Tusk
Säynäjärvi (Lammi)

| Säynäjärvi |
| --- | --- |
Valtiot:  Suomi
Koordinaatit:  61°16′00″N, 24°52′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Kauhajärvenojaan 
Järvinumero:  35.782.1.009
Mittaustietoja
Pinnankorkeus:  96,6 m  
Rantaviiva:  3,778 km  
Pinta-ala:  42,353 ha  
Suurin syvyys:  20 m  
Valuma-alue:  2,2 km²  
Saaria:  1 
 fiSäynäjärvi 
Säynäjärvi  on Kanta-Hämeessä Hämeenlinnan entisessä Lammissa Kuohijärven kylässä sijaitseva järvi.
Maantietoa

Järven pinta-ala on 42 hehtaaria. Se on 1,4 kilometriä pitkä ja 450 metriä leveä. Järvessä on vain yksi selvästi hahmottuva lahti Joululahti, jonka vieressä törröttää niemi. Järven rantaviivan pituus on 3,8 kilometriä ja sen rannat ovat metsämaata. Järvellä on kartan mukaan yksi saari, joka sijaitsee aivan länsirannan tuntumassa ja jonne johtaa silta. Järven suurin syvyys on 20 metriä . Järvellä on pääasiassa vapaa-ajan asutusta ja järven rantaan ulottuu vain joitakin peltotilkkuja.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka  Kuohijärven alueeseen (35.782) järvi kuuluu. Järven vedenpinnan korkeus on 96,6 metriä mpy.
Järven valuma-alue on 2,2 neliökilometriä, josta järven osuus on 20% ja muusta maa-alueesta on metsää 78%. Järveen laskee vain muutama metsäoja ja järven laskuoja laskee Kauhajärvenojaan, joka laskee vuorostaan Kuohijärveen.
Historiaa

Kalmbergin kartastossa vuodelta 1855–1856 järven nimi oli kirjoitettu ”Sainäjärvi” ja se oli asumaton. Järven etelärannasta oli raivattu niittyjä. Lähellä sen laskuojaa sijaitsi yksinäinen torppa. Vuoden 1965 peruskartassa sekä järven eteläpuolelta että pohjoispuolelta kulkivat tiet. Sen rannoilla sijaitsi silloin neljä vapaa-ajan asuntoa, mutta vuoden 1984 kartassa niiden määrä yli kaksinkertaistui.
Luontoarvoja

Säynäjärven vesi on kirkasta ja sen näkösyvyydeksi on mitattu 2,5–7 metriä. Järven veden puhtaudesta kertoo veden happipitoisuus, joka on päällysvedessä vaihdellut 79–88% ja kymmenen metrin syvyydessä 53–70%. Alusvedessä aivan pohjan lähellä on sielläkin ollut 18–41% happea. Ravinnepitoisuuksista typpipitoisuus on pysytellyt päällysvedessä hieman yli 300 mikrogrammaa litrassa vettä (µg/l). Fosforipitoisuus on alusvedessä ollut keskimäärin 9,95 µg/l.
Säynäjärven kasvillisuus on melko niukkaa, koska Säynäjärven rannat ovat pääosin jyrkkiä ja järvi on ekologialtaan karu. Kasvillisuus peittää alle 8 prosenttia järven pinta-alasta. Kasvillisuutensa perusteella Säynäjärvi kuuluu nuottaruohotyyppiin. Järvessä on havaittu 14 eri kasvilajia. Säynäjärvessä elää hyvin vähän eläinplanktonia, suurimmat tiheydet havaitaan syvemmillä alueilla. Hankajalkaisia ja vesikirppuja on myös hieman. Selkeästi suurin eläinryhmä on rataseläimet. Järvessä elää pääasiassa Suomen peruskaloja. Järven valuma-alueella eläimistö on runsasta. Alueella pesii lintuja ja siellä elää muun muassa jäniksiä, jotka asuvat alueen talojen alla. Vesistöjen käyttökelpoisuusluokituksessa Säynäjärvi kuuluu yleisluokkaan erinomainen. Sen virkistyskäyttöluokka on erinomainen ja raakavesiluokaltaan vesi on erinomaista.[lähde? ]
Tachikaze (1921)

| Tachikaze / 太刀風 |
| --- | --- |
 Tachikaze

Aluksen vaiheet
Rakentaja:  Maizurun laivastoarsenaali
Kölinlasku:  18. elokuuta 1920
Laskettu vesille:  31. maaliskuuta 1921
Palveluskäyttöön:  5. joulukuuta 1921
Loppuvaihe:  upotettu 17. helmikuuta 1944
Tekniset tiedot
Uppouma:  1 367 t (normaali) 1 680 t (kuormattu)
Pituus:  102,6 m (kokonaispituus)
Leveys:  9,0 m
Syväys:  2,9 m
Koneteho:  38 500 ihp
Nopeus:  39 solmua
Miehistöä:  148
Aseistus
Aseistus:  4 x 120 mm/45 type 3 -tykkiä 2 x 7,7 mm type 92 -ilmatorjuntakonekivääriä 6 x 533 mm torpedoputkea 20 x miinaa
Tachikaze (jap. 太刀風) oli keisarillisen Japanin laivaston Minekaze-luokan hävittäjä toisessa maailmansodassa.
Valmistus

Alus tilattiin Maizurun laivastontelakalta, missä köli laskettiin 18. elokuuta 1920. Alus laskettiin vesille 31. maaliskuuta 1921 ja otettiin palvelukseen vielä saman vuoden lopulla 5. joulukuuta.
Palvelus

Alus upotettiin 17. helmikuuta 1944.
Aiheesta muualla

Kuvia tai muita tiedostoja aiheesta Tachikaze (1921) Wikimedia Commonsissa
Minekaze-luokan hävittäjät
TOSE

| TOSE Co> , Ltd. |
| --- | --- |

Yritysmuoto:  Julkinen osakeyhtiö
Osake:  TYO: 4728
Perustettu:  1. marraskuuta 1979
Toimitusjohtaja:  Shigeru Saito
Kotipaikka:  Kioto, Japani
Toimiala:  videopeliteollisuus
Henkilöstö:  noin 750
Kotisivu:  http://www.tose.co.jp
Infobox OKVirheellinen NIMI-arvo: 
TOSE Co., Ltd. (jap. 株式会社トーセ, Kabushiki-gaisha Tōse) on japanilainen videopelejä kehittävä yritys, joka on tullut tunnetuksi hiljaisuudestaan pelialalla. Vaikka yritys on kehittänyt yli 1100 peliä sitten yrityksen perustamisen 1979, niistä vain harvan voi nimetä yrityksen ollessa harvoin nimettynä tekijöissä. Usein julkaisija ottaa tunnustuksen kehittämisestä.
Yrityksen Yhdysvaltojen jaoston varatoimitusjohtaja Masa Agarida on sanonut, että he ovat aina kulissien takana. Yritys kieltäytyy usein laittamasta edes henkilöstön nimiä pelien tekijöihin. Eräs yrityksen työntekijöistä, Daisuke Satou, on kertonut yrityksen tarkoituksena olevan tukea videopelikehittäjiä. He suostuvat asiakkaidensa toivomuksiin, oli se sitten kokonaan uuden pelin kehittäminen tai pelin kääntäminen toiselle alustalle. Näihin yhteistyökumppaneihin lukeutuu useita suuria pelitaloja, kuten Nintendo, Capcom, Namco, Sony, Square Enix, Electronic Arts ja THQ.
Tose toimii kolmella liiketoiminnan osa-alueella: videopelikehityksen lisäksi yritys tuottaa sisältöä matkapuhelimiin ja ylläpitää palvelimia; kolmas osasto tuottaa muille kuin pelialustoille tarkoitettuja ohjelmistoja ja tietokonegrafiikkaa. Tosella on maailmanlaajuisesti yhteensä kuusi alajaostoa, joista kaksi sijaitsee Kiinassa ja yksi Yhdysvalloissa.
Historia

Tose perustettiin 1. marraskuuta 1979 Kiotoon Japaniin. 1980-luvulla yritys aloitti erinäisten ohjelmistojen tekemisen opetus-, peli- ja tapahtumakäyttöön. Vuonna 1990 Tose laajensi tuotantolinjaansa useille pelikonsoleille kuten Game Boy, NES, ja SNES.
Vuonna 1991 Tose perusti alajaoston Yhdysvaltoihin, joka kuitenkin lopetti toimintansa 1993 huonon markkinatilanteen vuoksi; vuonna 1993 Tose myös avasi alajaoston Kiinaan. Yritys perusti Yhdysvaltoihin maaliskuussa 2003 uuden alajaoston, Tose Software Usa Inc.:n, joka toimii Toselle sekä Yhdysvaltojen että Euroopan päämajana.
Ensimmäinen peli, johon Tose omistaa tekijänoikeudet, on Starfy-pelisarja; alkuperäinen peli (2002) kehitettiin alusta asti yhteistyössä Nintendon kanssa, jonka vuoksi Tose ja Nintendo jakavat nimikkeen tekijänoikeudet.
TOSEn tunnetuimpia pelejä

Tosen tunnetuimpiin peleihin lukeutuvat muun muassa seuraavat nimikkeet:
Densetsu no Stafy
Dragon Quest Heroes: Rocket Slime
Dragon Warrior Monsters
Game & Watch Gallery -sarjan pelit
Sega Casino
Super Princess Peach
Tim Burtonin The Nightmare Before Christmas (Game Boy Advance -versio)
TOSEn tunnetuimpia pelejä > Tunnetuimpia käännöksiä

Tose on myös tehnyt useista peleistä käännöksiä muille alustoille, joista huomattavimpia lienevät useat Squaresoftin nimikkeet NES:ltä ja SNES:ltä. Tunnetuimpiin käännöksiin lukeutuvat muun muassa seuraavat nimikkeet:
Chrono Trigger (PlayStation)
Final Fantasy Origins & Final Fantasy I & II: Dawn of Souls (Käännökset Final Fantasy 1 & 2:sta PlayStationille ja Game Boy Advancelle)
Final Fantasy IV & Final Fantasy IV Advance (käännökset Final Fantasy IV Hardtypestä PlayStationille ja Game Boy Advancelle)
Final Fantasy V (PlayStation)
Final Fantasy VI (PlayStation)
Kid Icarus (NES-pelin käännös Game Boylle)
Valkyrie Profile: Lenneth (PSP-käännös Valkyrie Profilesta PlayStationille)
Aiheesta muualla

TOSE Software Co., Ltd. Global Home (japaniksi)
Tose: Game Development Ninjas, haastattelu Gamasutra-sivustolla. (englanniksi)
Tose: Gaming's Dirty Little Secret (Arkistoitu – Internet Archive), 1UP-sivuston artikkeli Tosesta. (englanniksi)
Tose Co., Ltd. MobyGames-sivustolla. (englanniksi)
Pitkäjärvi (Kannonkoski, Pitkäjärvi)

| Pitkäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°55′50″N, 25°23′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  Ojuanpuro Pudasjärveen 
Järvinumero:  14.442.1.003
Mittaustietoja
Pinnankorkeus:  151,5 m  
Pituus:  2,8 km  
Leveys:  450 m  
Rantaviiva:  7,059 km  
Pinta-ala:  53,815 ha  
Tilavuus:  0,0032295 km³ 
Keskisyvyys:  6 m  
Suurin syvyys:  20 m  
Saaria:  2 
 fiPitkäjärvi 
Pitkäjärvi  on Keski-Suomessa Kannonkoskella  Pitkäjärven lähellä sijaitseva järvi.
Maantietoa

Järvi on 2,8 kilometriä pitkä, 450 metriä leveä, ja sen pinta-ala on 54 hehtaaria. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Järven tilavuudeksi on saatu 3,23 miljoonaa kuutiometriä eli 0,00323 kuutiokilometriä. Sen keskisyvyys on 6,0 metriä ja suurin syvyys on 20,0 metriä. Sen rantaviivan pituus on 7,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Pudasjärven alueeseen (14.442) se kuuluu. Järven vedenpinnan korkeus on 151,5 metriä mpy.
Superman (vuoden 1999 videopeli)

| Superman |
| --- | --- |

Kehittäjä:  Titus Software
Julkaisija:  Titus Software
Jakelija:  Warner Bros. Interactive Entertainment
Tuottaja:  AllGame (käännä suomeksi)
Julkaistu:  29. toukokuuta 1999
Lajityyppi:  Toimintapeli
Pelimuoto:  Yksinpeli
Alusta:  Nintendo 64
Lisää peliartikkeleitaVideopelien teemasivulla
Infobox OK : 
Superman on vuoden 1999 toukokuussa julkaistu videopeli, joka perustuu televisiosarjaan Teräsmies. Pelin julkaisi Titus Software Nintendo 64:lle. Se tunnetaan myös epävirallisesti nimellä Superman 64. Negatiivisten arvostelujen myötä peliä on kritisoitu olevan yksi huonoimmista peleistä.
Juoni

Lex Luthor luo Brainiacin kanssa virtuaalitodellisuuden Metropolisista ja onnistuu ensimmäisenä huijaamaan Lois Lanen ja Jimmy Olsenin, sekä myöhemmin professori Emil Hamiltonin virtuaalimaailmaan. Teräsmiehen on myös mentävä virtuaaliseen Metropolisiin pelastaakseen sinne loukkuun jääneet asukkaat. Hänen täytyy myös selvitä älyä vaativista tehtävistä pysäyttääkseen Luthorin, sekä Brainiacin ja Parasiitin.
Söderhjelm

Söderhielm (myös Söderhjelm) on ruotsalainen aatelissuku, jonka on vaikuttanut myös Suomessa, vaikka ei varsinaisesti kuulu Suomen aateliin.
Suku on lähtöisin Södermanlandista ja sen varhaisin tunnettu kantaisä on 1500-luvulla elänyt Per Lareninpoika. Hänen pojanpoikansa pojanpoika, kihlakunnantuomari Lars Malmén (1638–1710) aateloitiin vuonna 1693 nimellä Söderhielm ja hänen sukunsa introdusoitiin 1697 Ruotsin ritarihuoneelle aatelisena sukuna numero 1306. Suuri osa suvun jäsenistä on kirjoittanut nimen muodossa Söderhjelm. Suvulla on yhteiset sukujuuret ruotsalaisen Cedercrantz-aatelissuvun kanssa. Suvun yksi haara jäi vuoden 1809 jälkeen Suomeen, mutta sitä ei koskaan kirjattu Suomen ritarihuoneelle. Tässä suvussa oli muun muassa pappeja, tuomareita ja sotilaita, sekä 1800-luvun lopulta alkaen eräitä tunnettuja kulttuurin ja politiikan vaikuttajia.
Suvun suomalaisia jäseniä

Woldemar Söderhjelm (1832–1904), Suomen prokuraattori
Werner Söderhjelm (1859–1931), professori, kirjallisuudentutkija, diplomaatti, Woldemar Söderhjelmin poika
Alma Söderhjelm (1870–1949), historiantutkija, Suomen ensimmäinen naisprofessori, Woldemar Söderhjelmin tytär
Karl Harald Söderhjelm (1873–1935), hovioikeudenneuvos, Helsingin pörssin johtaja, Woldemar Söderhjelmin poika
Torsten Söderhjelm (1879–1908), kirjallisuudentutkija, Woldemar Söderhjelmin poika
Henning Söderhjelm (1888–1967), Ruotsiin asettunut kirjailija, Werner Söderhjelmin poika
J. O. Söderhjelm (1898–1985), teollisuusjohtaja, poliitikko, Werner Söderhjelmin poika
Merete Söderhjelm (1910–1995), pianotaiteilija, Karl Harald Söderhjelmin tytär
Kai Söderhjelm (1918–1996), kirjailija, toimittaja ja kirjastonhoitaja